FK Metta

FK Metta ir Latvijas futbola klubs no Rīgas, kas kopš 2012. gada spēlē Virslīgā, valsts spēcīgākajā futbola līgā. Dibināts 2006. gadā. Klubs balstās uz futbola skolas "Metta" akadēmiju. Tam ir sadarbība ar Latvijas Universitāti, kas akadēmijā spēlējošajiem audzēkņiem dod iespēju sevi vispusīgi attīstīt, apvienojot futbolu ar studijām augstskolā. Līdz 2018. gada sezonai kluba nosaukums bija FS METTA/Latvijas Universitāte.

Vēsture 
FS "METTA/Latvijas Universitāte" izveidots 2006. gadā, apvienojot futbola skolas "Metta" un Latvijas Universitātes resursus. 2007. gadā komanda startēja otrajā spēcīgākajā Latvijas futbola čempionāta līmenī — 1. līgā. 2011. gadā komanda uzvarēja 1. līgā, tāpēc 2012. gadā komanda startēja Virslīgā, kur ieguva 8. vietu un saglabāja vietu Virslīgā. Turpmākajās sešās sezonās FS "METTA/Latvijas Universitāte" ieguva priekšpēdējo vietu virslīgā un bija spiesta aizvadīt pārspēles ar 1. līgas otro spēcīgāko komandu. Visas sešas reizes FS METTA/LU uzvarēja divu spēļu summā un saglabāja vietu virslīgā. 2019. gadā klubs mainīja nosaukumu uz ''FK Metta'' 

2020. gadā FK Metta bija Eiropas jaunākā augstāko futbola līgu komanda. 

2020. gada 6. septembrī FK Metta futbolists Raimonds Krollis debitēja Latvijas futbola izlasē. Viņš kļuva par primo FS Metta akadēmijas audzēkni, kurš ir spēlējis savas valsts pieaugušo izlasē.

LU fonda mecenāts 
Futbola skola ‘’Metta’’ ir Latvijas Universitātes fonda sudraba mecenāts. Atbalsta LU kopš 2016.gada, ziedojot futbola sistēmas nodrošināšanai un stipendijām.

Komandas mājvietas 

 Sporta komplekss "Arkādija" (2008–2011)
 Rīgas 49. vidusskolas laukums (2012–2014)
 Rīgas Hanzas vidusskolas stadions (2015–2018, epizodiski 2019–pašlaik)
 Rīgas Daugavgrīvas vidusskolas stadions (2020)
 Daugavas stadions (2018. g. jūnijs – pašlaik)

Iegūtās vietas Latvijas čempionātā

Sasniegumi Latvijas kausa izcīņā 
 2020 — astotdaļfināls
2019 — astotdaļfināls
 2018 — pusfināls
 2017 —ceturtdaļfināls
 2016/17 — ceturtdaļfināls
 2015/16 — ceturtdaļfināls
 2014/15 — astotdaļfināls
 2013/14 — 1/16 fināls
 2012/13 — astotdaļfināls
2011/12 — astotdaļfināls
2010/11 — astotdaļfināls
2009/10 — astotdaļfināls
2008 — astotdaļfināls
2007 — astotdaļfināls

Komandas sastāvs 
 .

Komandas personāls

Komandas galvenie treneri 
  Andris Riherts (2006—2021)
  Andrejs Gluščuks (2021—2022)
  Andris Riherts (2022—pašlaik)

FS METTA gada spēlētājs 
 2006. — Jānis Kauss
 2007. — Vladimirs Cīmanis
 2008. — Ivars Gailis
 2009. — Marsels Vapne
 2010. — Juris Skābardis
 2011. — Rūdolfs Puķītis
 2012. — Mārtiņš Milašēvičs
 2013. — Gatis Kalniņš
 2014. — Edgars Vardanjans
 2015. — Eduards Emsis
 2016. — Roberts Uldriķis
 2017. — Dāvis Indrāns
2018. — Dāvis Ošs
2019. — Kgotso Masangane
2020. — Raimonds Krollis

Ārējās saites 
 Oficiālā vietne
 Latvijas Universitātes vietnē
 Facebook.com vietnē
 Draugiem.lv vietnē
 Twitter.com vietnē
 Latvijas futbola federācijas vietnē
 Vimeo.com vietnē

Atsauces 

Latvijas futbola klubi
Sports Rīgā
FS METTA/LU